Diagram

Description automatically generated

**SOCIALINIO VERSLO IR INOVACIJŲ FORUMAS**

*Paspartinkime socialinio verslo plėtrą krizės metu!*

2023 m. gegužės 5 d.

Vilnius

Pastaruoju metu, kai įvairių rūšių verslas buvo išbandytas iki savo galimybių ribų, socialinis verslas sparčiai augo. Jo atsparumas ir kūrybiškumas darant daug gero visuomenei, nepaisant visų kylančių iššūkių, kelia didelę pagarbą.

Šiandien vis dažniau susiduriame su sudėtingais iššūkiais: klimato kaita, skaitmeninimu, didėjančia socialine nelygybe ir demografiniais pokyčiais. Jau metus besitęsiantis karas prieš Ukrainą, energetikos ir ekonomikos krizės dar labiau apsunkino padėtį ir paskatinto suprasti, kad turime stiprinti pilietinę visuomenę, siekti įtraukties, kovoti su skurdu ir teikti geresnes socialines paslaugas. Be to, bandant įveikti neatidėliotinas šių krizių pasekmes, tampa akivaizdu, kad reikalingas esminis mūsų visuomenės pokytis, siekiant dar tvaresnio jos modelio tiek aplinkosauginiu, tiek socialiniu požiūriu. Šia prasme socialinis verslas išsiskiria iš kitų verslų dėl savo įsipareigojimo pirmenybę teikti žmonėms ir planetai.

Socialinis verslas yra svarbus tiek bendram valstybės ekonomikos augimui, tiek sprendžiant visuomenei kylančius iššūkius. Šis sektorius per pastarųjų dešimtmečių krizes pademonstravo nepaprastą gebėjimą prisidėti prie bendruomenių atsparumo stiprinimo ir kūrimo bei mokėjimą suvaldyti esminius pokyčius, „<...> pralenkė kitus pramonės sektorius ir sukūrė iki 12 proc. darbo vietų, kartu spręsdamos pagrindines visuomenės problemas. Šių visuomenės problemas sprendžiančių įmonių mastas ir kolektyvinis poveikis yra didžiulis – vien Europoje yra 2,8 mln. socialinių organizacijų <...>“. (Socialinio verslumo svarba siekiant atsigavimo po krizės | Pasaulio ekonomikos forumas, Davosas, 2021 m.).

Daugelis visuomenės ir aplinkos iššūkių, su kuriais susiduriame šiandien, ateityje tik didės, o socialinis verslas turi parengęs daug atsakymų. Šių metų „Socialinio verslo ir inovacijų forumas“ vėl kviečia socialinio verslo ekosistemos lyderius atviram dialogui su politikais, kurio metu pagerbsime socialinių verslininkų ir novatorių pasiekimus ir jų kuriamus vertingus pokyčius. Turime ir kuo pasidžiaugti, pavyzdžiui, praėjusiais metais Lietuvoje įkurtu Europos socialinių inovacijų kompetencijų centru. Forumo metu sužinosime daugiau apie šio centro planus, taip pat aptarsime, kas nuveikta praėjus daugiau nei metams, kai Europos Komisija patvirtino Socialinės ekonomikos veiksmų planą, ir ieškosime būdų, kaip paspartinti šio sektoriaus darnų vystymąsi.

Forumą jau antrus metus iš eilės organizuoja Lietuvos socialinio verslo asociacija kartu su Lietuvos Respublikos Seimo Ekonomikos komitetu, bendradarbiaudami su Ekonomikos ir inovacijų ministerija, Socialinės apsaugos ir darbo ministerija, Inovacijų agentūra, Šiaurės ministrų tarybos biuru Lietuvoje, organizacija „Social Economy Ukraine“, Parlamentiniu demokratijos forumu, Kanados ambasada, Europos socialinės integracijos tinklu, ESF+ „Socialinės inovacijos+“ iniciatyva, Raulio Valenbergo žmogaus teisių centru Kanadoje, Lietuvos nacionaline Martyno Mažvydo biblioteka, Lietuvos nacionaliniu radiju ir televizija bei kitais partneriais. Renginį globoja Lietuvos Respublikos Ekonomikos ir inovacijų ministrė Aušrinė Armonaitė.

**RENGINIO PROGRAMA**

*Vieta – Konstitucijos salė, Lietuvos Respublikos Seimo I rūmai*

*(renginys organizuojamas mišriu būdu)*

|  |  |
| --- | --- |
| **9.30–10.00** | **Registracija** |
| **10.00–10.10** | J. E. Lietuvos Respublikos Seimo Pirmininkės Viktorijos ČMILYTĖS-NIELSEN sveikinimo kalba *(patvirtinta)* |
| **10.10–11.10** | **Aukšto lygio politikų sesija apie socialinio verslo plėtros viziją**   * Nicolas SCHMIT, už užimtumą ir socialines teises atsakingas Europos Komisijos narys *(virtualiai)* * Aušrinė ARMONAITĖ, Lietuvos Respublikos ekonomikos ir inovacijų ministrė * Martynas ŠIURKUS, Socialinės apsaugos ir darbo viceministras * Kazys STARKEVIČIUS, Lietuvos Respublikos Seimo Ekonomikos komiteto pirmininkas * Dmytro NATALUKHA, Ukrainos Aukščiausiosios Rados Ekonominės plėtros komiteto pirmininkas |
| **11.10–11.50** | **Pagrindinis pranešimas:** Víctor MESEGUER SÁNCHEZ, Ispanijos Karalystės socialinės ekonomikos komisaras |
| **12.00–13.00** | Pertrauka |
| **13.00–14.15** | **Kiti pranešimai ir pasisakymai** |
|  | **I SESIJA.** *Socialinis verslas yra svarbus tiek bendram valstybės ekonomikos augimui, tiek sprendžiant visuomenei kylančius iššūkius. Šis sektorius per pastarųjų dešimtmečių krizes pademonstravo nepaprastą gebėjimą prisidėti prie bendruomenių atsparumo stiprinimo ir kūrimo bei mokėjimą suvaldyti esminius pokyčius. Be to, tai yra milijardinį potencialą turintis sektorius, skatinantis ekonomikos vystymąsi. Šioje sesijoje kalbėsimės, kokių veiksmų turi imtis mūsų atstovaujamos institucijos ir organizacijos bei kokių reikia sąlygų norint sukurti klestinčio socialinio verslo ekosistemą.*  Pranešimus skaitys ir pasisakys:   * Viktorija BRAŽIŪNAITĖ, Lietuvos socialinio verslo asociacijos direktorė * Romualda STRAGIENĖ, Lietuvos inovacijų agentūros direktorė * Petro DARMORIS, organizacijos „Social Economy Ukraine“ vadovas * Viktorija NAUSĖDĖ, žiedinės mados socialinio verslo startuolio „TEXTALE“ steigėja ir direktorė * Marie STRAND FUGELSNES, Norvegijos socialinės įmonės „Friskus“ skaitmeninių sprendimų konsultantė * Brandon SILVER, tarptautiniu mastu žmogaus teises ginantis teisininkas, Raulio Valenbergo žmogaus teisių centro Kanadoje politikos ir projektų direktorius * Jorien van LOOKEREN CAMPAGNE, organizacijos „Social Enterprise NL“ projektų vadovė ryšiams su vyriausybe   Moderatorė:  Roberta ORLAUSKAITĖ, Lietuvos socialinio verslo „HERO TALENTS Agency“ pranešėja |
| **14.15–15.30** | **II SESIJA.** *Antroje sesijoje socialinės inovacijos bus pristatomos kaip būdas spręsti ES šalių šiuolaikinių visuomenių iššūkius. Būtent dėl šios svarbios priežasties, socialinės inovacijos yra įtrauktos į naujo ES struktūrinių fondų laikotarpio ESF+ programas. Kaip galime panaudoti socialines inovacijas aktyvesnėms, įtraukesnėms ir sąmoningesnėms bendruomenėms kurti visoje Europoje? Kokia yra iniciatyvos „ESF+ socialinės inovacijos+“ vizija ir kokie tikslai?*  *Įžvalgomis dalinsis Europos komisijos Užimtumo, socialinių reikalų ir įtraukties generalinio direktorato ESF+ skyriaus vadovas ir nacionaliniu lygmeniu veikiantys socialinių inovacijų srities ekspertai iš Airijos, Lenkijos, Lietuvos, Suomijos ir Portugalijos.*  Pranešimus skaitys:   * Jeroen JUTTE, Užimtumo, socialinių reikalų ir įtraukties generalinio direktorato Europos socialinio fondo+ skyriaus vadovas, Europos Komisija * Filipe ALMEIDA, Portugalijos socialinių inovacijų misijos atstovybės vadovas * Dominika TADLA, Europos socialinio fondo departamento direktoriaus pavaduotoja, Lenkijos plėtros fondų ir regioninės politikos ministerija * Valtteri KARHU, Suomijos ekonomikos reikalų ir užimtumo ministerijos vyriausiasis specialistas * Madeleine CLARKE, GENIO generalinė direktorė, Airija * Justina LUKAŠEVIČIŪTĖ, Nevyriausybinių organizacijų plėtros skyriaus patarėja * Neringa POŠKUTĖ, Europos socialinio fondo agentūros Socialinių inovacijų ir tarptautinių iniciatyvų skyriaus vadovė, ESF+ iniciatyvos „Socialinės inovacijos+“ vadovė   Moderatorius:  Risto RAIVIO, Europos Komisijos Užimtumo, socialinių reikalų ir įtraukties generalinio direktorato Europos socialinio fondo+ skyriaus vyresnysis ekspertas |
| **15.30–16.00** | Kavos pertrauka |
| **16.00–17.00** | *Diskusija: parlamento, vyriausybių, socialinių įmonių, verslo, akademinės bendruomenės ir žiniasklaidos vadovai diskutuos apie socialinio verslo ekosistemų vystymosi spartinimo būdus ir būtinus žingsnius, taip pat pristatys geriausią praktiką bei aptars išmoktas pamokas.*  *Diskusijos dalyviai:*   * Simas GAIDELIONIS, Eičių bendruomenės „Karšuva“ pirmininkas * Monika OŠMIANSKIENĖ, LR Seimo Europos reikalų komiteto narė * Lucie MONCION, Kanados Senato narė (tikslinama) * Filipe ALMEIDA, Portugalijos socialinių inovacijų misijos atstovybės vadovas * Patrizia BUSSI, organizacijos „Social Economy Europe“ viceprezidentė, Europos socialinės integracijos tinklo direktorė * Alessia SEBILLO, Diesis tinklo generalinė direktorė * Lietuvos socialinio verslo asociacijos atstovas (tikslinama) * Ukrainos atstovas (tikslinama)   Moderatorius:  Ruslanas IRŽIKEVIČIUS, „The Lithuania Tribune“ įkūrėjas |
| **17.00–17.30** | **APIBENDRINIMAS IR BAIGIAMOJI SESIJA**   * Patrick KLEIN, Europos Komisijos Vidaus rinkos, pramonės, verslumo ir MVĮ generalinio direktorato Socialinės ekonomikos ir socialinio verslo sektoriaus vadovas * Viktorija BRAŽIŪNAITĖ, Lietuvos socialinio verslo asociacijos direktorė |